തൃശൂരില് വീടുകയറി ആക്രമണം യുവാവ് മരിച്ചു തൃശൂര്: വാടക തുകയെ ചൊല്ലിയുള്ള തര്ക്കത്തെ തുടര്ന്ന് വീടുകയറി ആക്രമിച്ച സംഭവത്തില് യുവാവ് കൊല്ലപ്പെട്ടു. തൃശൂര് കിഴുത്താണി സ്വദേശി സൂരജാണ് മരിച്ചത്. ഉത്രാടദിനത്തില് ഉച്ചയ്ക്ക് കിഴുത്താണിയിലായിരുന്നു സംഭവം. വാടകയ്ക്ക് താമസിക്കുന്ന വട്ടപറമ്ബില് ശശിധരന്റെ വീട്ടിലേക്ക് വീട്ടുടമയും സംഘവും ചേര്ന്ന് അതിക്രമിച്ച് കയറുകയായിരുന്നു. തുടര്ന്നാണ് മക്കളായ സൂരജിനും സ്വരൂപിനും നേരെ ആക്രമണമുണ്ടായത്. കമ്ബിവടിയും മരവടിയും ഉപയോഗിച്ചുള്ള ആക്രമണത്തില് ഇരുവര്ക്കും ഗുരുതരമായി പരിക്കേറ്റു. ഇവരെ തൃശൂര് മെഡിക്കല് കോളജ് ആശുപത്രിയില് എത്തിച്ചെങ്കിലും ചികിത്സയിലിരിക്കെ സൂരജ് മരിച്ചു. സഹോദരന് സ്വരൂപ് സാരമായ പരിക്കുകളോടെ ചികിത്സയിലാണ്. വീട്ടുടമയായ ലോറന്സിന് വേണ്ടിയുള്ള തിരച്ചിലിലാണ് പോലീസ്. സംഭവത്തിന് ശേഷം ലോറന്സ് ഒളിവിലാണ്. കേസുമായി ബന്ധപ്പെട്ട് മൂന്ന് പേര് കസ്റ്റഡിയിലുണ്ടെന്നാണ് സൂചന.